ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

« » ----------------- 2021 թվականի N \_\_\_\_\_-Ա

**ԳՈՒՅՔ ԱՄՐԱՑՆԵԼՈՒ ՄԱՍԻՆ**

Հիմք ընդունելով «Մաքսային կարգավորման մասին» օրենքի 145-րդ հոդվածի 1-ին մասը և «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ և 7-րդ մասերը` Հայաստանի Հանրապետության կառավարությունը որոշում է.

1. «Հրաժարում՝ հօգուտ պետության» մաքսային ընթացակարգով 2021թ. մայիսի 25-ի թիվ 05100010/250521/0029189 հայտարարագրով ձևակերպված և պետական սեփականությանը փոխանցված 2018 թվականի արտադրության AUDI A8 L/F8 QUATTRO ավտոմեքենան, (նույնականացման համար՝ WAUZZZF88KN009210), հայտարարագրված արժեքը՝ 30,000 (երեսուն հազար) ԱՄՆ դոլար, ամրացնել Արտաքին գործերի նախարարությանը:

2. Արտաքին գործերի նախարարին և պետական եկամուտների կոմիտեի նախագահին՝  սույն որոշումն ուժի մեջ մտնելուց հետո մեկամսյա ժամկետում համատեղ  ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը։

3. Սահմանել, որ սույն որոշման 1-ին կետում նշված գույքի հանձնման և հաշվառման հետ կապված ծախսերը ենթակա են իրականացման Արտաքին գործերի նախարարության միջոցների հաշվին։

**ՀԻՄՆԱՎՈՐՈՒՄ**

**«ԳՈՒՅՔ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

***1. Ընթացիկ իրավիճակը և իրավական ակտի ընդունման անհրաժեշտությունը***

Արտաքին գործերի նախարարին սպասարկող նախորդ ավտոմեքենան վթարվել է՝ հայտնվելով շահագործման համար ոչ պիտակի վիճակում։ Վերականգնումը նախնական գնահատականով կկազմի 12-13 մլն. ՀՀ դրամ, որի իրականացումը տնտեսապես ոչ նպատակահարմար է։ Այդ կապակցությամբ Գերմանիայում ՀՀ դեսպանության կողմից շահագործված՝ 2018թ. արտադրության Audi A8 L մոդելի ավտոմեքենան տեղափոխվել է Հայաստան՝ Արտաքին գործերի նախարարության կարիքների համար օգտագործելու նպատակով։ Այսպիսով դա հնարավարություն կտա խուսափելու նոր մեքենա ձեռք բերելու լրացուցիչ ծախսերից:

Նախագծի ընդունումն անհրաժեշտ է «Մաքսային կարգավորման մասին» օրենքի 145-րդ հոդվածի 1-ին մասով նախատեսված պայմանը ապահովելու համար, համաձայն որի՝ «Կոմիտեն իրավունք ունի պետական սեփականությանը փոխանցված ապրանքները անհատույց փոխանցելու շահագրգիռ պետական մարմիններին և կազմակերպություններին` *Կառավարության որոշման հիման վրա*։»։

***2. Առաջարկվող կարգավորման բնույթը***

Նշված ավտոմեքենան հայտարարագրվել է «Հրաժարում՝ հօգուտ պետության» մաքսային ընթացակարգով, հետևաբար այն Արտաքին գործերի նախարարությանը կարող է փոխանցվել Կառավարության որոշման հիման վրա։

***3. Նախագծի մշակման գործընթացում ներգրավված ինստիտուտները և անձինք***

 Նախագիծը մշակվել է Արտաքին գործերի նախարարության կողմից:

***4. Ակնկալվող արդյունքը***

Նախագծի ընդունմամբ հնարավոր կլինի ապահովել նշված ավտոմեքենայի փոխանցումը Արտաքին գործերի նախարարությանը՝ առանց գնումների գծով լրացուցիչ ծախսեր կատարելու։

Արդյունքում նախարարության համար առաջացած կարիքը կբավարարվի նախարարության համակարգում առկա գույքի ռացիոնալ վերաբաշխման միջոցով՝ առանց նոր գնումներ կատարելու անհրաժեշտության։

Լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում սպասվելիք փոփոխությունների չկան:

**ԱՄՓՈՓԱԹԵՐԹ**

**«ԳՈՒՅՔ ԱՄՐԱՑՆԵԼՈՒ ՄԱՍԻՆ»**

**ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ պետական եկամուտների կոմիտե**
 | **07.06.2021** |
| **№ 322Գ** |
| Ավտոմեքենայի մոդելը և հայտարարագրված արժեքը համապատասխանեցնել թիվ 05100010/250521/002189 ապրանքների հայտարարագրում նշված տվյալներին:  | **Ընդունվել է** |
| 1. **ՀՀ պետական գույքի կառավարման կոմիտե**
 | **04.06.2021** |
| **№ 037** |
| Դիտողություններ և առաջարկություններ չկան: | **Ընդունվել է** |
| 1. **ՀՀ արդարադատության նախարարություն**
 | 1. **09.06.2021**
 |
| **№ Ե-0245** |
| Գաղտնի ընթացակարգով ներկայացված նախագծով նախատեսվում է ընդունել անհատական (ոչ գաղտնի) իրավական ակտ, մինչդեռ նկատի ունենալով «Պետական և ծառայողական գաղտնիքի մասին» օրենքի 9-րդ հոդվածի և ՀՀ կառավարության 1998թ. մարտի 13-ի № 173 որոշման պահանջները՝ հայտնում ենք, որ ներկայացված նախագիծը գաղտնի ընթացակարգով ներկայացնելու անհրաժեշտությունը լրացուցիչ հիմնավորման կարիք ունի։ | **Ընդունվել է**  |
| 1. **ՀՀ ֆինանսների նախարարություն**
 | **01.07.2021** |
| **№ 484Գ** |
| Դիտողություններ և առաջարկություններ չկան: | **Ընդունվել է** |